पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की चैन को तोड़ने के लिए विधायक राकेश गिरी के निर्देशन में मजना गांव में कर्मचारियों ने सैनिटाइज किया। विधायक ने बताया कि विधानसभा क्षेत्र की ग्राम पंचायतों व ग्रामों में कोरोना संक्रमण की रोकथाम के लिए सैनिटाइज का कार्य किया जा रहा है, जो लगातार सभी गांवों में कराया जाएगा।
वहीं नगर पालिका सैनिटाइज अमले द्वारा नगर के गांधी चौराहा, मिश्रा चौराहा, स्टेट बैंक चौराहा, कटरा बाजार, लुकमान चौराहा सहित विभिन्न संक्रमित क्षेत्रों को सैनिटाइज किया गया। रात के समय में विशेष टीम गठित कर मेन मार्केट को सैनिटाइज कराया जा रहा है। इसी क्रम में बुधवार को कर्मचारियों द्वारा ग्राम मजना को सैनिटाइज किया गया।
वहीं सभी से कोरोना गाइडलाइन के नियमों का पालन करने की अपील भी की गई। विधायक का कहना है कि कोरोना महामारी का संक्रमण अधिक तेजी से फैल रहा है। इसलिए सभी अपना ध्यान रखें और अपने घर से अति आवश्यक कार्य होने पर ही निकलें। वहीं विधायक ने बताया कि नगर पालिका परिषद टीकमगढ़ के नगरीय निकाय की संपूर्ण सीमा को भी प्रतिदिन नगर पालिका के कर्मचारियों द्वारा सैनिटाइज किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn